המונח "הכחדה" מפנה לכאן. לערך העוסק במושג בפסיכולוגיה ביהביוריסטית, ראו דעיכה (פסיכולוגיה).
מקבץ מינים נכחדים
איור של פטרנודונים עפים בהכחדת קרטיקון-פלאוגן שנגרמה על ידי מטאור ענקי
ג'ורג' הבודד, היה הפרט האחרון בתת-המין צב פינטה ענק של המין צב גלאפגוס. עם מותו ב-2012 נכחד תת-המין לחלוטין.
**מינים שנכחדו** הם מיני אורגניזמים שנעלמו מהעולם. בביולוגיה, מין נחשב למין נכחד כאשר הפרט האחרון בעולם מבני המין מת (אם נשארו פריטים בשבי, הוא מסווג תחת מינים שנכחדו בטבע). הכחדה של מינים, כמו גם היווצרות של מינים הם תהליכים המתרחשים כל הזמן, אולם יש תקופות בהן יש הכחדה המונית.

גורמים להיעלמות מינים
---------------------

על פי דרווין, אבי תורת האבולוציה, כל מין עלול להיכחד. על פי רוב משך חיים של מינים שהאדם מודע להם הוא מספר מיליוני שנים. מין נכחד בשל אי התאמתו לתנאי הסביבה המשתנים או אי עמידתו בתחרות על משאבי הטבע (ברירה טבעית) מול מינים אחרים.

לעיתים קשה להבדיל בין מצב בו מין נכחד והנישה שלו נתפסה על ידי מין דומה לו לבין מצב בו האוכלוסיות של אותו מין עברו שינויים אבולוציוניים בהתאמה לתנאי הסביבה המשתנים עד שמכל אחת מהן נוצר מין חדש. יש המכנים תהליך השתנות כזה "הכחדה כביכול".

בעבר אירעו גם הכחדות ענק ייחודיות אשר נבעו מתופעות וולקניות ואקלימיות קיצוניות (אסון טבע), אשר הביאו לשינויים גורפים בסביבת החיים. בהכחדות אלה נעלמו אחוזים ניכרים מכלל האורגניזמים (לעיתים אף 90% מכלל היצורים החיים על פני כדור הארץ, בהכחדה המונית).

בשנים האחרונות הולכת ומתגבשת ההערכה כי השינויים האקולוגיים הקיצוניים, שנגרמים עקב פעילות האדם, אחראים להכחדת הענק הנוכחית: בעשרות השנים האחרונות חלה עלייה קיצונית בקצב היעלמותם של מינים על פני כדור הארץ, ונראה כי ללא צעד משמעותי ילך קצב היעלמות זה ויגבר.

קיימת גם האפשרות של הכחדה של הזכר בלבד (או להפך) ואז אין באפשרות הנקבה להזדווג וללדת עוד מסוג נדיר זה עד להכחדה (בדומה לסיפור של צב הגלאפגוס ג'ורג' הבודד או המקרה של קרנף רחב שפה צפוני), וזה נקראה הכחדה מעשית (או לחלופין **הכחדה פוּנקצִיוֹנָלִית** (אנ')).

תופעות דומות להיעלמות מינים
---------------------------

### היכחדות כביכול

לצד העלמות מינים במות הפרט האחרון שבהם, קיימת גם תופעה של "היכחדות כביכול". בתופעה זו, האוכלוסייה האחרונה שנותרה למין משתנה בהדרגה, על פי חוקי תורת האבולוציה, והופכת למין חדש. היכחדות כביכול היא תופעה נפוצה משום שכאשר אוכלוסייה נמצאת על סף הכחדה, היא קטנה מאוד ומצויה בתנאי סביבה קשים מאוד. בשל הקטנת האוכלוסייה פועל סחף גנטי ובמקרים קיצוניים יותר גם נישואי קרובים ולכן הגנטיקה של האוכלוסייה משתנה במהירות ובשל תנאי הסביבה הקשים פועלת ברירה טבעית חזקה. למרות תפוצתה הרבה של התופעה - היא טרם נצפתה, וזאת כנראה בגלל הגיל הקצר יחסית של מדעי החיים (כמה מאות שנים בלבד).

### מאובן חי

 ערך מורחב – **מאובן חי**  

**מאובן חי** הוא מין של בעל חיים או צמח הקיים בימינו, אשר הקבוצה הטקסונומית אליה הוא משתייך נמצאת על סף הכחדה מזה מיליוני או אפילו מאות מיליוני שנים. במצב כזה הרבה יותר קל למצוא מאובנים מקבוצה טקסונומית זו מאשר פרטים חיים ממנה. חלק נכבד מהמאובנים החיים המוכרים לנו כיום, נחשבו למין נכחד במשך זמן רב.

גלריה
-----

**בעת העתיקה**

* יוריפטרוסיוריפטרוס
* בותריולפיסבותריולפיס
* פנטלוסאורוס ממין Pantelosaurus saxonicus וטרפופנטלוסאורוס ממין Pantelosaurus saxonicus וטרפו
* אפידקסיפטריקסאפידקסיפטריקס
* קרונוזאורוס טורף פליוזאור קטןקרונוזאורוס טורף פליוזאור קטן
* פרסטוסוכוספרסטוסוכוס
* איסטיודקטילוסאיסטיודקטילוס
* דגם של סטירקוזאורוסדגם של סטירקוזאורוס
* טירנוזאורוס רקסטירנוזאורוס רקס
* אירוהיפוסאירוהיפוס
* היפופוטם גורגופסהיפופוטם גורגופס
* שחזור תיילקוסמילוס בנוף דרום אמריקאי מתקופת המיוקן.שחזור תיילקוסמילוס בנוף דרום אמריקאי מתקופת המיוקן.
* נות'רותריופסנות'רותריופס
* פרפיסורניספרפיסורניס
* אריה אמריקניאריה אמריקני
* מגלודון וטרפומגלודון וטרפו
* ממותות צמריות צועדות בעידן הקרחממותות צמריות צועדות בעידן הקרח

**בעת המודרנית**

* עוף הדודו נחשב לסמל להיכחדותעוף הדודו נחשב לסמל להיכחדות
* זאב טסמניזאב טסמני
* זברת קואגהזברת קואגה
* אלקה גדולהאלקה גדולה
* רלית טהיטירלית טהיטי
* יונת צ'ויסוליונת צ'ויסול
* הראם הכחולהראם הכחול
* שועל מאלווינישועל מאלוויני
* הקרפדה הזהובההקרפדה הזהובה
* טיגריס ג'אווהטיגריס ג'אווה
* שור הברשור הבר
* גדרון השיחגדרון השיח
* כלב ים נזירי קריביכלב ים נזירי קריבי
* ברווז ברכיית מריאנהברווז ברכיית מריאנה
* בנדיקוט רגלי-חזירבנדיקוט רגלי-חזיר
* יונה נודדתיונה נודדת
* תוכי קרולינהתוכי קרולינה
* קורמורן ממושקףקורמורן ממושקף

ראו גם
------

* מינים שנכחדו בטבע
* קטגוריית צמחי בר בסכנת הכחדה בישראל
* קטגוריית עופות שחדלו לקנן בישראל
* קטגוריית בעלי חיים בסכנת היעלמות מארץ ישראל
* סכנת הכחדה
* בעלי חיים שנעלמו מארץ ישראל
* בעלי חיים המושבים לנוף הארץ
* מאובן חי
* צמחים מוגנים בישראל
* הכחדה המונית
* השבת בעלי חיים לטבע
* ערכים בנושא שימור הטבע
* מארג המזון

קישורים חיצוניים
----------------

ויקישיתוף מדיה וקבצים בנושא **מינים שנכחדו** בוויקישיתוף
* אשכול כתבות בנושא בעלי חיים בסכנת הכחדה, באתר "הידען"
* אשכול כתבות בנושא צמחים בסכנת הכחדה, באתר "הידען"
* מינים שנכחדו, באתר אנציקלופדיה בריטניקה (באנגלית)
* הכחדה (ביולוגיה), דף שער בספרייה הלאומית

הערות שוליים
------------

1. ↑  When Is A Species Declared To Be Functionally Extinct?, WorldAtlas, ‏2020-02-13 (באנגלית אמריקאית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562804505171
* BnF: cb120495793 (data)
* GND: 4003882-8
* LCCN: sh85046568
* NDL: 001202518

 |